VIDEO Jandarmii din Iași, huiduiți când au confiscat bannerele cu mesajul ”Moldova vrea autostradă” la meciul Poli Iași – Dinamo

Suporterii ieșeni au afișat la meciul Poli Iași – Dinamo de vineri seară bannere cu mesajele ”Moldova vrea autostradă” și ”Moldova cere echitate și respectarea drepturilor”, potrivit imaginilor înegistrate pe stadionul din Copou. Jandarmii au intervenit însă și au confiscat bannerele, după cum arată imaginile.

În momentul intervenției jandarmilor, suporterii au început să strige ”M..e PSD” și ”Jandarmeria apără hoția”.

Mai mult, atât suporterii ieșeni, cât și cei ai lui Dinamo au huiduit intervenția jandarmilor.

Reamintim că în Moldova s-a ridicat o mișcare civică extrem de puternică pentru a determina guvernul să contruiască autostrada care să lege Iașul de restul țării.